גלי ישראל

גלי ישראל היא תחנת רדיו אזורית באזור יהודה ושומרון, המשדרת בתדרים 94 FM באזור המרכז, ו-89.3 FM ו-106.5 FM באזור ירושלים. התחנה משתייכת לקבוצת "רדיו ישראל", בבעלות אנשי העסקים יוסי סבן וצביקה שלום (אחיו של סילבן שלום), שבבעלותם גם רדיו תל אביב ורדיו דרום. אולפניה ממוקמים בגבעת זאב. התחנה החלה לשדר ב-22 בפברואר 2010. שידוריה נקלטים ביהודה ושומרון וכן בשאר שטחי ישראל. ככלל, התחנה מזוהה עם הימין הפוליטי בישראל, ולא משדרת בשבתות ובמועדי ישראל. בשנת 2007 הוחלט להקים תחנת רדיו אזורי ביהודה ושומרון. תנועת גוש שלום הגישה עתירה לבג"ץ נגד הכוונה להקים את התחנה, בטענה שאין זה מסמכותה של הרשות השנייה, הואיל והחוק הישראלי אינו חל בשטחים אלה. בעקבות העתירה, הכריז אלוף פיקוד המרכז דאז גדי שמני בשנת 2008 על הקמת הרשות השנייה לטלוויזיה ורדיו – איו"ש. גוף זה העניק בפברואר 2009 זיכיון לחברת רדיו"ש להפעיל תחנת רדיו אזורית ביהודה ושומרון, שהחלה לשדר ב-22 בפברואר 2010 תחת המותג "גלי ישראל". בתחילה הוצע לכנות את התחנה "רדיו ישראל", אולם בעקבות תביעה של קול ישראל בשל הדמיון בשמות, שונה השם ל"גלי ישראל". בעבר התחנה שידרה חדשות על ידי קריינים של הרדיו. באוקטובר 2018 פורסם כי החל מאמצע חודש נובמבר 2018 תחל התחנה בשיתוף פעולה עם ערוץ 20, ובמסגרתו ישדר הערוץ מהדורות חדשות שיופקו על ידי ערוץ 20, ותוכניות התחנה בין השעות 7:00-13:00 ישודרו בערוץ 20. לצורך שיתוף הפעולה הקימו שני גופי השידור מערכת חדשות משותפת. ב-2018 זכתה התוכנית "פתחי וזמרי בעם" (של יותם זמרי ונועם פתחי) בפרס תוכנית המלל של איגוד העיתונאים. בשבתות ובמועדי ישראל משמשת התחנה גם כ"גל שקט". בסקר TGI בו נמדדה התחנה לראשונה, הגיע שיעור ההאזנה לה ל-0.8% בקרב האוכלוסייה הכללית ו-1.1% בקרב האוכלוסייה בגילאי 18–44. ביולי 2018 הגיעו אחוזי ההאזנה לתחנה ל-2.1%, וב-2022 נמדדו בכ-5.5%. "מתעוררים", תוכנית בוקר אקטואלית עם ארז תדמור (א'-ה' 6:00-7:00) "אבי רצון בבוקר" – תוכנית אקטואליה בהגשת אבי רצון (א'-ה' 07:00-08:00) "עצם העניין" – תוכנית אקטואליה בהגשת שרון גל (08:00-9:00) "שומר סף" - תוכנית אקטואליה בהגשת גדי טאוב (א'-ד' 09:00-10:00) "פתחי וזמרי בעם" – תוכנית "פאנטואליה" (פאן ואקטואליה) עם נועם פתחי ויותם זמרי בשיתוף רדיו דרום (א'-ה' 10:00-12:00) "מרכז העצבים" – שיחות עם מאזינים על אקטואליה וענייני היום - בהגשת יוסי בן עטר (א'-ה' 12:00-13:00) "יומן הצהריים" – תוכנית אקטואליה בהגשת מתי טוכפלד (א'-ה' 13:00-14:00) "עושים עניין" – תוכנית אקטואליה, צרכנות וכלכלה בהגשת מנחם הורוביץ ועדי ששון (א'-ד' 14:00-15:00) "צליל מכוון" – שעתיים של מוזיקה ישראלית (א'-ד' 14:00-16:00) "רבע לחמש" - תוכנית אקטואליה בהגשת יעקב ברדוגו ודני זקן (או לחלופין בר שם אור)(א'-ד' 16:45-18:00) "העולם על פי שפטל" - תוכנית אקטואליה, היסטוריה והגות ציונית ושיחות עם מאזינים בהגשת עו"ד יורם שפטל (ה' 16:00-18:00) "בלי חשבון" – תוכנית אקטואליה שבועית בהגשתו של אלי ציפורי (ו' 07:00-09:00) "שישי באולפן" – תוכנית אקטואליה שבועית המשודרת בימי שישי בהגשתם של יאיר נתניהו וגלעד צוויק (ו' 11:00-12:00) "חיים כהלכה" – תוכנית שאלות ותשובות בימי שישי בשיתוף המאזינים עם הרב שמואל אליהו (ו' 12:00-13:00) לאחר חג הסוכות 2022, החלה התחנה לשדר חדשות שעתיות עצמאיות, מאולפני התחנה בגבעת זאב. העורך הראשי של החדשות הוא עו"ד זיו מאור. מנכ"ל התחנה עם הקמתה היה יהושע מור יוסף. אחריו כיהן כמנכ"ל ישראל פריד אשר פרש מתפקידו בשנת 2018. המנכ"לית הנוכחית היא עדנה מאור. בין שדרני התחנה נמצאים: ארז תדמור, אבי רצון, שרון גל, נועם פתחי, יותם זמרי, מתי טוכפלד, מנחם הורוביץ, יעקב ברדוגו, דני זקן, אלי ציפורי ויורם שפטל. בעבר שידרו בתחנה: הרב שלום ארוש, הרב אלישע אבינר, אראל סג"ל, יערה זרד, שמואל קורייב, יהודה שורש, מוריה קור, יוסי דוידוב, מוטי שקלאר, אסף נגל, יפעת ארליך, חיים לוינסון, גולן אזולאי, אריה אלדד, קלמן ליבסקינד ועוד. ב-19 באוקטובר 2021, תקף שדר התחנה, יוסי בן-עטר, את חברת הכנסת שירלי פינטו והטיח בה עלבונות אישיים, התבטאות שעוררה תגובות רבות. התחנה פרסמה התנצלות, ובן-עטר הושעה מתפקידו. אתר האינטרנט הרשמי של גלי ישראל גלי ישראל, ברשת החברתית פייסבוק גלי ישראל, ברשת החברתית אקס (טוויטר) גלי ישראל, ביישום טלגרם גלי ישראל, ברשת החברתית אינסטגרם גלי ישראל, סרטונים בערוץ היוטיוב גלי ישראל ב-SoundCloud אייל לוי, שוברים ימינה: רדיו "גלי ישראל" יוצא לדרך, באתר nrg‏, 5 במרץ 2010 אורי פולק, ‏מנכ"ל "גלי ישראל" התפטר, באתר כיפה, 15 באוגוסט 2010 יונתן כיתאין, ‏"התוכניות של קלמן ליבסקינד ואראל סג"ל - ניצחון שלנו", באתר גלובס, 24 בנובמבר 2016 רדיו אזורי, באתר www.rashut2.org.il אלכסנדר כץ, מהדורות חדשות ושידורים בבוקר: שת"פ בין ערוץ 20 לגלי ישראל, באתר אייס, ‏16 באוקטובר 2018 מעריב אונליין, ‏"טוב שאת חירשת": המתקפה המכוערת של שדרן הרדיו על ח"כ פינטו, באתר מעריב אונליין, 19 באוקטובר 2021 השדר לשירלי פינטו: 'סתומה טוב שאת חירשת'. צפו, באתר "סרוגים", 19 באוקטובר 2021 שדרן הרדיו שלעג למוגבלות של ח"כ שירלי פינטו הושעה מעבודתו